
I. [bookmark: _Toc98249859]VISPĀRĪGĀ INFORMĀCIJA
1. [bookmark: _Toc98249860]Iepirkuma identifikācijas numurs, iepirkuma procedūra, pasūtītājs un tā rekvizīti 
1.1. Iepirkuma identifikācijas numurs: IeM VP 2026/36.
1.2. Iepirkuma procedūra – iepirkums saskaņā ar Publisko iepirkumu likuma (turpmāk – PIL) 10. panta pirmo daļu (turpmāk – iepirkums).
1.3. Pasūtītājs:
	Pasūtītāja nosaukums
	Valsts policija

	Juridiskā adrese
	Čiekurkalna 1.līnija 1, k-4, Rīga, LV-1026

	Reģ. Nr.
	90000099040

	e-pasta adrese:
	pasts@vp.gov.lv 


1.4. Kontaktpersona, kura sniedz organizatoriska rakstura informāciju par iepirkumu, ir Valsts policijas Galvenās administratīvās pārvaldes Nodrošinājuma pārvaldes Iepirkumu un līgumu pārvaldības nodaļas iepirkumu speciāliste Madara Priede, adrese: Čiekurkalna 1. līnija 1, k-4, Rīga, LV – 1026, e-pasta adrese: madara.priede@vp.gov.lv, tālr. – 67829340.
1.5. Iepirkuma komisijas darbības pamatojums: Valsts policijas iepirkumu komisija (turpmāk - Komisija), apstiprināta ar Valsts policijas 2026. gada 6. jūlija pavēli Nr. 4255 “Par Valsts policijas iepirkumu komisijas izveidošanu”.
1.6. Finansēšanas avots – valsts budžeta līdzekļi.
2. [bookmark: _Toc98249861]Pretendents
2.1. [bookmark: _Hlk196294656]Pretendents ir normatīvajos aktos noteiktajā kārtībā reģistrēta persona vai šādu personu apvienība jebkurā to kombinācijā (turpmāk – Pretendents), kas iesniegusi piedāvājumu nodrošināt pakalpojumu saskaņā ar iepirkuma “Psihologu pakalpojumu nodrošināšana”, identifikācijas Nr. IeM VP 2026/36, nolikumā (turpmāk – Nolikums) norādītajām Pasūtītāja prasībām.
2.2. Pretendentam pilnībā jāsedz piedāvājuma sagatavošanas un iesniegšanas izmaksas. Pasūtītājs neuzņemas nekādas saistības par šīm izmaksām neatkarīgi no iepirkuma rezultāta.
2.3. Ja piedāvājumu iesniedz fizisko vai juridisko personu apvienība jebkurā to kombinācijā (turpmāk – piegādātāju apvienība):
2.3.1. visi apvienības dalībnieki paraksta iesniedzamos dokumentus. Gadījumā, ja iesniedzamos dokumentus paraksta viens no apvienības dalībniekiem, piedāvājumam jāpievieno pārējo piegādātāju apvienības dalībnieku pilnvaras (apliecinātas pilnvaru kopijas, skenētas PDF formātā);
2.3.2. piedāvājumā norāda personu, kura pārstāv piegādātāju apvienību iepirkumā, nodrošinot informācijas apmaiņu ar Komisiju iepirkuma ietvaros;
2.3.3. piedāvājumā norāda katras personas uzņemtos pienākumus paredzamā līguma saistību izpildē (piegādātāju apvienības dalībniekiem, uz kuru saimnieciskajām un finansiālajām iespējām balstās un kuri būs finansiāli atbildīgi par līguma izpildi ir jābūt solidāri atbildīgiem). Šo informāciju paraksta katrs piegādātāju apvienības dalībnieks;
2.3.4. iesniedz apliecinājumu, ka gadījumā, ja piegādātāju apvienībai tiks piešķirtas līguma slēgšanas tiesības, 10 (desmit) darba dienu laikā piegādātāju apvienība pēc savas izvēles izveidosies atbilstoši noteiktam juridiskam statusam ar atbildības sadalījumu katram no biedriem vai normatīvajos aktos noteiktā kārtībā noslēgs sabiedrības līgumu (piegādātāju apvienības dalībniekiem, uz kuru saimnieciskajām un finansiālajām iespējām balstās un kuri būs finansiāli atbildīgi par līguma izpildi ir jābūt solidāri atbildīgiem). Pirms līguma noslēgšanas personu apvienība pēc savas izvēles izveidojas atbilstoši noteiktam juridiskam statusam, par to rakstveidā informējot Pasūtītāju, vai jānoslēdz sabiedrības līgums normatīvajos aktos noteiktajā kārtībā un 1 (viens) tā eksemplārs (oriģināls vai kopija (ja tiek uzrādīts oriģināls)) jāiesniedz Pasūtītājam.
3. [bookmark: _Toc98249862][bookmark: _Toc479759926]Iepirkuma priekšmeta apraksts un apjoms
3.1.  Iepirkuma priekšmets ir psihologu pakalpojumu nodrošināšana atbilstoši Tehniskajai specifikācijai (Nolikuma 2. pielikums). 
3.2. Tehniskās specifikācijas pēdējās aktualizācijas datums – 2026. gada 8. jūlijā.
3.3.  Iepirkuma mērķis ir noteikt saimnieciski izdevīgāko pakalpojuma sniedzēju un noslēgt iepirkuma līgumu. 
3.4.  Iepirkuma priekšmets ir sadalīts 25 (divdesmit piecās) iepirkuma daļās:
	Daļas numurs
	Daļas nosaukums

	Rīgas reģions

	1. daļa
	Psihologu pakalpojumu nodrošināšana Valsts policijas Rīgas reģiona teritorijā

	Latgales reģions

	2. daļa
	Psihologu pakalpojumu nodrošināšana Valsts policijas Latgales reģiona pārvaldes Daugavpils pilsētas un Augšdaugavas novada teritorijā

	3. daļa
	Psihologu pakalpojumu nodrošināšana Valsts policijas Latgales reģiona pārvaldes Rēzeknes pilsētas teritorijā

	4. daļa
	Psihologu pakalpojumu nodrošināšana Valsts policijas Latgales reģiona pārvaldes Preiļu un Līvānu pilsētu teritorijā

	5. daļa
	Psihologu pakalpojumu nodrošināšana Valsts policijas Latgales reģiona pārvaldes Balvu pilsētas teritorijā

	6. daļa
	Psihologu pakalpojumu nodrošināšana Valsts policijas Latgales reģiona pārvaldes Krāslavas un Dagdas pilsētu teritorijā

	7. daļa
	Psihologu pakalpojumu nodrošināšana Valsts policijas Latgales reģiona pārvaldes Ludzas pilsētas teritorijā

	Kurzemes reģions

	8. daļa
	Psihologu pakalpojumu nodrošināšana Valsts policijas Kurzemes reģiona pārvaldes Liepājas pilsētas teritorijā

	9. daļa
	Psihologu pakalpojumu nodrošināšana Valsts policijas Kurzemes reģiona pārvaldes Ventspils pilsētas teritorijā

	10. daļa
	Psihologu pakalpojumu nodrošināšana Valsts policijas Kurzemes reģiona pārvaldes Talsu pilsētas teritorijā

	11. daļa
	Psihologu pakalpojumu nodrošināšana Valsts policijas Kurzemes reģiona pārvaldes Kuldīgas pilsētas teritorijā

	12. daļa
	Psihologu pakalpojumu nodrošināšana Valsts policijas Kurzemes reģiona pārvaldes Saldus pilsētas teritorijā

	Zemgales reģions

	13. daļa
	Psihologu pakalpojumu nodrošināšana Valsts policijas Zemgales reģiona pārvaldes Jelgavas pilsētas teritorijā

	14. daļa
	Psihologu pakalpojumu nodrošināšana Valsts policijas Zemgales reģiona pārvaldes Bauskas pilsētas teritorijā

	15. daļa
	Psihologu pakalpojumu nodrošināšana Valsts policijas Zemgales reģiona pārvaldes Dobeles pilsētas teritorijā

	16. daļa
	Psihologu pakalpojumu nodrošināšana Valsts policijas Zemgales reģiona pārvaldes Jēkabpils pilsētas teritorijā

	17. daļa
	Psihologu pakalpojumu nodrošināšana Valsts policijas Zemgales reģiona pārvaldes Aizkraukles pilsētas teritorijā

	18. daļa
	Psihologu pakalpojumu nodrošināšana Valsts policijas Zemgales reģiona pārvaldes Tukuma pilsētas teritorijā

	Vidzemes reģions

	19. daļa
	Psihologu pakalpojumu nodrošināšana Valsts policijas Vidzemes reģiona pārvaldes Valmieras  pilsētas teritorijā

	20. daļa
	Psihologu pakalpojumu nodrošināšana Valsts policijas Vidzemes reģiona pārvaldes Alūksnes pilsētas teritorijā

	21. daļa
	Psihologu pakalpojumu nodrošināšana Valsts policijas Vidzemes reģiona pārvaldes Cēsu pilsētas teritorijā

	22. daļa
	Psihologu pakalpojumu nodrošināšana Valsts policijas Vidzemes reģiona pārvaldes Gulbenes  pilsētas teritorijā

	23. daļa
	Psihologu pakalpojumu nodrošināšana Valsts policijas Vidzemes reģiona pārvaldes Limbažu pilsētas teritorijā

	24. daļa
	Psihologu pakalpojumu nodrošināšana Valsts policijas Vidzemes reģiona pārvaldes Madonas pilsētas teritorijā

	25. daļa
	Psihologu pakalpojumu nodrošināšana Valsts policijas Vidzemes reģiona pārvaldes Valkas pilsētas teritorijā


3.5.  Pretendents var iesniegt piedāvājumu par vienu, vairākām vai visām iepirkuma daļām.
3.6.  CPV kods atbilstoši CPV klasifikatoram: 85121270-6 Psihiatru vai psihologu pakalpojumi. 
3.7.  Plānotā iepirkuma līgumcena: līdz EUR 123 966,94 (simtu divdesmit trīs tūkstoši deviņi simti sešdesmit seši eiro 94 centi) bez PVN visām iepirkuma daļām kopā.
3.8.  Iepirkuma līguma darbības termiņš: līgums ir spēkā līdz plānotās līgumcenas sasniegšanai visās daļās kopā vai uz 24 (divdesmit četriem) mēnešiem.
3.9.  Pasūtītājs līguma ietvaros nav saistīts ar konkrētu pasūtījumu apjomu, un veic pasūtījumus atbilstoši vajadzībām.
3.10. Samaksas kārtība: atbilstoši Līguma projektā (Nolikuma 6. pielikums) noteiktajam.
4. [bookmark: _Toc5874373][bookmark: _Toc98249863][bookmark: _Ref291654765]Garantijas un kvalitātes prasības
4.1.  Jāgarantē pakalpojumu sniegšana visā līguma darbības periodā atbilstoši iepirkuma dokumentācijas prasībām.
4.2. Pretendents apņemas, ka Pakalpojums būs augstas kvalitātes un atbildīs Nolikuma 2. pielikumā noteiktajai Tehniskajai specifikācijai, kā arī Latvijas Republikas spēkā esošo attiecīgo normatīvo aktu prasībām
5. [bookmark: _Toc98249864]Informācijas iegūšana, apmaiņa un papildu informācijas sniegšana
5.1.  Pretendents ar iepirkuma aktuālo informāciju, t.sk. Nolikumu, tā pielikumiem, Nolikuma grozījumiem, atbildēm uz ieinteresēto Pretendentu jautājumiem var iepazīties un lejupielādēt pircēja profilā var iepazīties un lejupielādēt pircēja profilā: https://www.eis.gov.lv/EKEIS/Supplier/Organizer/536 šā iepirkuma sadaļā.
5.2.  Ieinteresētais Pretendents EIS e-konkursu apakšsistēmā šā iepirkuma sadaļā var reģistrēties kā Nolikuma saņēmējs, ja tas ir reģistrēts EIS kā piegādātājs[footnoteRef:1]. [1: Informāciju par to, kā ieinteresētais piegādātājs var reģistrēties par Nolikuma saņēmēju sk. https://www.eis.gov.lv/EIS/Publications/PublicationView.aspx?PublicationId=883 .] 

5.3.  Pretendents jautājumus par Iepirkuma nolikumā iekļautajām prasībām var iesniegt EIS e-konkursu apakšsistēmā, šī Iepirkuma sadaļā, izmantojot sistēmas piedāvātos rīkus, ja tas ir reģistrējies EIS kā piegādātājs. Uz jautājumiem, kas saņemti ārpus EIS e-konkursu apakšsistēmas, atbildes netiks sniegtas. Mutvārdos sniegtā informācija iepirkuma procedūras ietvaros nav saistoša.
5.4.  Ja ieinteresētais Pretendents ir laikus pieprasījis papildu informāciju par iepirkuma Nolikumā iekļautajām prasībām, Pasūtītājs to sniedz 3 (trīs) darba dienu laikā, bet ne vēlāk kā 4 (četras) kalendārās dienas pirms piedāvājumu iesniegšanas termiņa beigām, ievietojot šo informāciju Nolikuma 5.1. punktā norādītajā pircēja profilā, kur ir pieejami iepirkuma dokumenti.
5.5.  Tiek uzskatīts, ka ieinteresētais Pretendents ir saņēmis Nolikumu, informāciju par izmaiņām Nolikumā un papildu informāciju ar brīdi, kad tā ir publicēta Nolikuma 5.1. punktā norādītajā tīmekļvietnē.
6. [bookmark: _Toc98249865]Piedāvājuma iesniegšanas vieta, datums, laiks un kārtība
6.1.  Piedāvājumu iesniegšana notiek elektroniski EIS e-konkursu apakšsistēmā līdz EIS e- konkursu apakšsistēmā šā iepirkuma sadaļā norādītajam piedāvājumu iesniegšanas termiņam.
6.2.  Pēc noteiktā termiņa vai ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām un tiks atgriezti iesniedzējiem. 
6.3.  Pretendents nedrīkst iesniegt piedāvājuma variantus. Ja Pretendents iesniedz vairākus piedāvājuma variantus, tie visi ir atzīstami par nederīgiem.
6.4.  Pretendents līdz piedāvājumu iesniegšanas termiņa beigām var atsaukt savu piedāvājumu, izmantojot Elektronisko iepirkumu sistēmā pieejamo piedāvājuma atsaukšanas darbību šķirklī „Iesniegšana”.
6.5. Pretendents līdz piedāvājumu iesniegšanas termiņa beigām var grozīt savu piedāvājumu, augšupielādējot EIS grozīto piedāvājumu vai tā daļu un parakstot grozījumus ar EIS  piedāvāto elektronisko parakstu vai drošu elektronisko parakstu un laika zīmogu.
6.6. Piedāvājumu atvēršanas procedūra notiek EIS e-konkursu apakšsistēmā ne ātrāk kā 4 (četras) stundas pēc piedāvājumu iesniegšanas termiņa beigām. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.
6.7.  Piedāvājumu atvēršana notiek izmantojot tīmekļvietnē www.eis.gov.lv pieejamos rīkus piedāvājumu elektroniskai saņemšanai. 
6.8.  Ja Pretendents piedāvājuma datu aizsardzībai izmantojis piedāvājuma šifrēšanu (saskaņā ar Nolikuma 7.3. punktu), Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām Komisijai jāiesniedz elektroniskā atslēga ar paroli šifrētā dokumenta atvēršanai. Ja Pasūtītājs 15 (piecpadsmit) minūšu laikā elektronisko atslēgu ar paroli šifrētā dokumenta atvēršanai nesaņem, Pretendenta piedāvājums tālāk netiek vērtēts. 
6.9.  Ja ir iesniegts iesniegums Iepirkumu uzraudzības birojā attiecībā uz prasībām, kas noteiktas iepirkuma Nolikumā vai paziņojumā par līgumu, tad pasūtītājs rīkojas MK noteikumu Nr.107 “Iepirkumu procedūru un metu konkursu norises kārtība” 14. punktā noteiktajā kārtībā. 
II. [bookmark: _Toc98249867]PIEDĀVĀJUMA NOFORMĒJUMA PRASĪBAS
7. Pretendenti sagatavo un iesniedz piedāvājumu saskaņā ar Nolikumā izvirzītajām prasībām. Piedāvājums jāiesniedz elektroniski EIS e-konkursu apakšsistēmā, ievērojot šādas Pretendenta izvēles iespējas:
7.1.  izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
7.2.  elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas formas, t.sk. ar formā integrētiem failiem. Šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu (veidlapu) paraugiem; 
7.3.  elektroniski sagatavoto piedāvājumu var šifrēt ar datu aizsardzības rīkiem (aizsargājot ar elektronisku atslēgu un paroli). Šādā gadījumā Pretendents ir atbildīgs par dokumenta atvēršanas un nolasīšanas iespējām.
8. Sagatavojot piedāvājumu, Pretendents ievēro, ka:
8.1. Iesniedzamie dokumenti jāsagatavo elektroniski, atsevišķos elektroniskos dokumentos ar standarta biroja programmatūras rīkiem nolasāmā (piemēram, Microsoft Office 2010 vai jaunākas programmatūras versijas) formātā;
8.2. Iesniedzot piedāvājumu, Pretendents paraksta piedāvājumu ar EIS piedāvāto elektronisko sistēmas parakstu vai ar drošu elektronisko parakstu un laika zīmogu. Pieteikumu paraksta Pretendenta pārstāvēt tiesīgā persona vai tā pilnvarota persona, pievienojot pārstāvību apliecinošu dokumentu (apliecinātu dokumentu kopiju, skenētu PDF formātā). Pilnvarā precīzi jānorāda pilnvarotajai personai piešķirto tiesību un saistību apjoms;
8.3. Pretendents ir tiesīgs ar vienu EIS piedāvāto elektronisko sistēmas parakstu vai drošu elektronisko parakstu vai parakstīt visus dokumentus kā vienu kopumu;
8.4. Piedāvājumu paraksta Pretendentu pārstāvēt tiesīgā persona vai tā pilnvarota persona, pievienojot pārstāvību apliecinošu dokumentu (apliecinātu dokumenta kopiju). Pilnvarā precīzi jānorāda pilnvarotajai personai piešķirto tiesību un saistību apjoms;
8.5. Ja Pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā punktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, PIL 41. panta piektās daļas kārtībā var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju;
8.6. Iesniedzot piedāvājumu, Pretendents pilnībā atzīst visus Nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šā iepirkuma sadaļā) ietvertos nosacījumus;
8.7. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts. 
9. Piedāvājums sastāv no šādiem dokumentiem:
9.1. Pieteikums dalībai iepirkumā (Nolikuma 1. pielikums);
9.2.  Pilnvaras kopija (ja attiecināms); 
9.3.  Tehniskā specifikācija / Tehniskais piedāvājums (Nolikuma 2. pielikums);
9.4. [bookmark: _Hlk196299920] Finanšu piedāvājums (Nolikuma 3. pielikums);
9.5. Pretendenta piesaistīto speciālistu saraksts (Nolikuma 4. pielikums);
9.6.  Apliecinājumi, vienošanās vai citi dokumenti par sadarbību konkrētā līguma izpildē saskaņā ar Nolikuma 2. punkta prasībām (ja attiecināms);
9.7.  Pretendenta atlases (kvalifikācijas) dokumenti (Nolikuma 15. punkts). 
10. Piedāvājuma dokumenti jāsagatavo latviešu valodā. Ārvalstu publisko reģistru izsniegtie apliecinājumu dokumenti, sertifikāti un citi ārvalstīs izsniegtie dokumenti var tikt iesniegti svešvalodā ar pievienotu Pretendenta apliecinātu tulkojumu latviešu valodā. Par dokumentu tulkojuma atbilstību oriģinālam atbild Pretendents.
11. Pretendents noformē piedāvājuma dokumentu tulkojumus atbilstoši Ministru kabineta 2000. gada 22. augusta noteikumiem Nr. 291 „Kārtība, kādā apliecināmi dokumentu tulkojumi valsts valodā”, un visiem tam pievienotajiem dokumentiem ir jāatbilst Ministru kabineta 2018. gada 4. septembra noteikumiem Nr. 558 „Dokumentu izstrādāšanas un noformēšanas kārtība”. 
12. Piedāvājuma dokumentiem jābūt skaidri salasāmiem, bez labojumiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai matemātiskām kļūdām.
13. Informāciju, kas ir komercnoslēpums vai kas uzskatāma par konfidenciālu informāciju, Pretendents norāda savā piedāvājumā. Komercnoslēpums vai konfidenciāla informācija nevar būt informācija, kas PIL ir noteikta par vispārpieejamu informāciju.

III. [bookmark: _Toc98249868]PRETENDENTU IZSLĒGŠANAS NOSACĪJUMI, ATLASES (KVALIFIKĀCIJAS) PRASĪBAS, PRASĪBAS TEHNISKAJAM UN FINANŠU PIEDĀVĀJUMAM
14. [bookmark: _Toc98249869]Pretendentu izslēgšanas nosacījumi
14.1. [bookmark: _Toc98249870]Komisija izslēdz Pretendentu no dalības iepirkumā Starptautisko un Latvijas Republikas nacionālo sankciju likuma 11.1 panta pirmajā daļā noteiktajos gadījumos.
14.2. Attiecībā uz Starptautisko un Latvijas Republikas nacionālo sankciju likuma 11.1 panta pirmajā daļā noteiktiem izslēgšanas gadījumiem informācija tiks pārbaudīta Ārlietu ministrijas mājaslapā pieejamās datubāzēs vai Lursoft tīmekļvietnē https://sankcijas.lursoft.lv/. 
15. Pretendentu atlases (kvalifikācijas) prasības un atlasei iesniedzamie dokumenti
	Punkts
	Prasība
	Dokuments, kas apliecina prasības izpildi

	Atbilstība profesionālās darbības veikšanai

	15.1. 
	Pretendents ir reģistrēts atbilstoši reģistrācijas vai pastāvīgās dzīvesvietas valsts normatīvo aktu prasībām.


Ja Pretendents ir piegādātāju apvienība, prasība jāizpilda katram piegādātāju apvienības dalībniekam.


	1) Par Latvijas Republikā reģistrētu Pretendentu reģistrāciju atbilstoši normatīvo aktu prasībām, Komisija pārbaudīs informāciju Uzņēmumu reģistra publiski pieejamā datubāzē https://www.ur.gov.lv/lv/. Informāciju par Pretendentu, kas ir fiziska persona un Latvijas Republikā ir reģistrēta kā saimnieciskās darbības veicējs VID nodokļu maksātāju reģistrā, komisija pārbauda VID mājaslapā sadaļā “Saimnieciskās darbības veicēji, VID reģistrētās juridiskās personas un citas personas” https://www6.vid.gov.lv/SDV;
2) Ārvalstīs reģistrēts Pretendents tā reģistrāciju apliecina atbilstoši attiecīgās valsts nosacījumiem, norādot:
· publiski pieejamu reģistru, kur pasūtītājs varētu pārliecināties par pretendenta reģistrācijas faktu vai
· komercdarbību reģistrējošas iestādes ārvalstī, kur Pretendents reģistrēts, izdotas spēkā esošas reģistrācijas apliecības vai cita līdzvērtīga dokumenta kopiju vai citus līdzvērtīgus pierādījumus, ja attiecīgās valsts normatīvie akti paredz reģistrāciju;
· izziņas vai pakalpojumu sniegšanas atļaujas, ko izsniegušas kompetentās nozares institūcijas vai profesiju vai arodu reģistri citā valstī, kur pretendents reģistrēts, izņemot gadījumu, ja informācija ir pieejama publiskajā datubāzē;
· attiecīgās kompetentās institūcijas ārvalstī, kur Pretendents reģistrēts, izziņu par Pretendenta personām ar pārstāvības (paraksta) tiesībām un to pārstāvības apjomu vai citu līdzvērtīgu dokumentu, vai citus līdzvērtīgus pierādījumus.


	Tehniskās un profesionālās spējas

	15.2. 
	Iesaistītie speciālisti:
15.2.1. tiesīgs patstāvīgi veikt psihologa profesionālo darbību juridiskās psiholoģijas, klīniskās un veselības psiholoģijas, konsultatīvās psiholoģijas vai izglītības un skolu psiholoģijas profesionālās darbības jomā;

15.2.2. ir speciālas zināšanas bērnu tiesību jomā atbilstoši BTAL 5.1 panta pirmās daļas 12. punkta prasībām;

15.2.3. profesionālā darbība bērnu un ģimenes izpētē sasniedz vismaz 3 (trīs) gadus;

15.2.4. ir speciālas zināšanas un prasmes nepilngadīgo personu nopratināšanā.
	1) Pretendenta piedāvāto psihologu saraksts, informācija par to kvalifikāciju, kas noformēts atbilstoši Nolikuma 4. pielikumā  norādītajai formai;
2) Psihologu padomes izsniegts sertifikāts (apliecināta kopija, skenēta PDF formātā) – par katru piesaistīto psihologu;
3) Sertifikāts par Bērnu tiesību aizsardzības mācību kursu noklausīšanos, kas apliecina psihologu speciālās zināšanas bērnu tiesību jomā (apliecināta kopija, skenēta PDF formātā) - par katru piesaistīto psihologu;
4) Dokumentāls apliecinājums (piemēram, izziņa no darba devēja ar konkrētiem darbiem un izpildes termiņiem) par tabulā (Nolikuma 4. pielikums) norādīto profesionālo darbības bērnu un ģimenes izpētē pieredzi (apliecināta kopija, skenēta PDF formātā) - par katru piesaistīto psihologu;
5) Pretendents iesniedz dokumentus, kas apliecina katra piesaistītā psihologa atbilstību prasībai par zināšanām un prasmēm nepilngadīgo personu pratināšanā. Atbilstību var apliecināt ar:
· profesionālās pilnveides, kvalifikācijas paaugstināšanas kursu, specializētu treniņu vai citu apmācību dokumentiem; un/vai
· dokumentiem, kas apliecina praktisko profesionālo pieredzi bērnu intervēšanā, nepilngadīgo personu pratināšanā, juridiskajā psiholoģijā vai citā saistītā jomā.
Pretendents apliecina un nodrošina, ka tā piesaistītais psihologs no 2027. gada 1. janvāra atbildīs Ministru kabineta 2026. gada 16. jūnija instrukcijas Nr. 1 "Instrukcija par Kriminālprocesa likuma 152. un 153. pantā minētā psihologa pienākumiem un izvirzītajām prasībām nepilngadīgā pratināšanā" prasībām, tai skaitā instrukcijas 4.3. apakšpunktā noteiktajām prasībām, un nodrošinās instrukcijā noteikto profesionālo pilnveidi.


	Tehniskās un profesionālās spējas

	15.3. 
	Ja Pretendents iepirkuma līguma izpildē paredz balstīties uz citu personu tehniskajām un profesionālajām iespējām, Pretendents to norāda piedāvājumā, pievienojot aizpildītu un parakstītu Nolikuma 5. pielikumu. Lai apliecinātu kvalifikāciju, Pretendents var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgā kvalifikācija ir nepieciešama.

	15.4. 
	Pretendentam jānorāda informācija par apakšuzņēmējiem, kurus plāno piesaistīt līguma izpildē, kuru līguma izpildei nododamā vērtība ir vismaz EUR 10 000 (desmit tūkstoši eiro) bez PVN.
Ar apakšuzņēmēju ir saprotama Pretendenta nolīgta persona vai savukārt tās nolīgta persona, kura sniedz pakalpojumus iepirkuma līguma izpildei.
	1) Ja Pretendents iepirkuma līguma izpildē plāno piesaistīt apakšuzņēmējus, Pretendents to norāda piedāvājumā pievienojot aizpildītu un parakstītu Nolikuma 4. pielikumu.
2) Katra apakšuzņēmēja apliecinājums vai vienošanās par tā gatavību veikt tam izpildei nododamo līguma daļu.


16. [bookmark: _Toc66276332][bookmark: _Toc98249871]Prasības Tehniskajam piedāvājumam
16.1. Tehniskajā piedāvājumā Pretendentam jāiesniedz informācija par piedāvāto pakalpojumu (norādot tā atbilstību Tehniskajai specifikācijai), kas noformēta Nolikuma 2. pielikumā noteiktajā formā. Pretendents iesniedzot parakstītu Nolikuma 2. pielikumu, apliecina gatavību nodrošināt Tehniskajā specifikācijā norādīto prasību izpildi.
16.2.  Pretendents nav tiesīgs interpretēt, grozīt vai sašaurināt Pasūtītāja minimālās prasības, kas noteiktas Tehniskajā specifikācijā.
16.3. Pretendents var iesniegt bukletus, prospektus, brošūras, attēlus un citus materiālus elektroniskā veidā, kas precizē tehnisko informāciju un sniedz vizuālo priekšstatu par piedāvāto Pakalpojumu.
17. [bookmark: _Toc98249872]Prasības Finanšu piedāvājumam
17.1.  Finanšu piedāvājums sagatavojams Nolikuma 3. pielikumā norādītajā formā, aizpildot visas paredzētās ailes.
17.2.  Finanšu piedāvājumā jānorāda piedāvāto pakalpojumu cena, jāiekļauj tajā visi Latvijas Republikas normatīvajos aktos paredzētie nodokļi (izņemot PVN) un izmaksas, kas saistītas ar Tehniskajā specifikācijā minēto nosacījumu nodrošināšanu.
17.3.  Pakalpojuma cenā ir ietverti arī tādi riski kā likumdošanas izmaiņu risks, pakalpojumu (tajā skaitā arī darbaspēka) sadārdzinājuma risks. 
17.4.  Pretendents Finanšu piedāvājumā cenu norāda EUR bez PVN ar precizitāti 2 (divas) zīmes aiz komata. Ja Pretendents Finanšu piedāvājumā cenu EUR bez PVN norādījis vairāk kā 2 (divas) zīmes aiz komata, Komisija veic cenas noapaļošanu līdz 2 (divām) zīmēm aiz komata: ja nākamā zīme aiz komata, noapaļojot visus iepriekšējos ciparus, ir 5 vai vairāk, Komisija Finanšu piedāvājuma cenas pēdējo ciparu noapaļo par 1 (vienu) zīmi uz augšu.
17.5.  Ja Finanšu piedāvājuma formā un EIS sistēmā norādītā piedāvātā cena atšķiras, tad par pamatu tiks ņemta un vērtēta Finanšu piedāvājuma formā norādītā cena. 
17.6.  Pretendents, sagatavojot Finanšu piedāvājumu atbilstoši EIS e-konkursu apakšsistēmā šī iepirkuma sadaļā publicētajai veidlapai, nedrīkst veikt izmaiņas minētās veidlapas struktūrā, t.sk. dzēst vai pievienot rindas vai kolonnas.
17.7.  Pretendents nodrošina piedāvātās cenas nemainīgumu visā  iepirkuma līguma izpildes laikā.
IV. [bookmark: _Toc98249873]PIEDĀVĀJUMU VĒRTĒŠANA
18. Piedāvājumu izvēles kritērijs ir saimnieciski visizdevīgākais piedāvājums, ņemot vērā Nolikuma 25. punktā noteiktos vērtēšanas kritērijus. 
19. Komisija piedāvājumus izvērtē slēgtā sēdē. Komisija pārbauda Pretendentu atbilstību kvalifikācijas prasībām, piedāvājumu atbilstību Nolikumā noteiktajām prasībām un izvēlas piedāvājumu saskaņā ar noteiktajiem piedāvājuma izvērtēšanas kritērijiem. Nepieciešamības gadījumā atkarībā no iesniegtajiem piedāvājumiem lietderības apsvērumu dēļ un procesuālās ekonomijas nolūkā Komisija ir tiesīga mainīt vērtēšanas secību.
20. Komisija atzinumu došanai ir tiesīga pieaicināt ekspertus ar padomdevēju tiesībām.
21. Piedāvājumu noformējuma pārbaude
21.1. Komisija novērtē vai piedāvājums sagatavots un noformēts atbilstoši Nolikumā norādītajām noformēšanas prasībām;
21.2. Komisija noraida Pretendenta piedāvājumu kā neatbilstošu noformējuma prasībām, ja nav iesniegts kāds no Nolikuma 9.1. - 9.5. punktā norādītajiem iesniedzamajiem dokumentiem, ja konstatētās neatbilstības ir būtiskas, apgrūtina piedāvājumu tālāku izskatīšanu vai rada pamatotas bažas par iesniegto piedāvājuma dokumentu kā vienota kopuma saglabāšanu.
22. Pretendentu atlase (kvalifikācijas atbilstības pārbaude):
22.1.  Komisija ir tiesīga Pretendentu atlasi (kvalifikācijas atbilstības pārbaudi) veikt tikai tam Pretendentam, kuram būtu piešķiramas iepirkuma līguma slēgšanas tiesības. 
22.2.  Komisija atbilstoši savai kompetencei un, ņemot vērā iesniegtos Pretendentu atlases dokumentus, novērtē, vai Pretendenti atbilst Nolikuma 15. punktā norādītajām prasībām.
22.3.  Ja Komisija konstatē, ka piedāvājumā ietvertā informācija vai dokuments ir neskaidrs vai nepilnīgs, tā pieprasa, lai Pretendents vai kompetenta institūcija izskaidro vai papildina minēto informāciju vai dokumentu vai iesniedz trūkstošo dokumentu, nosakot samērīgu iesniegšanas termiņu.
23. Tehnisko piedāvājumu vērtēšana
23.1.  Komisija atbilstoši savai kompetencei novērtē, vai Pretendentu iesniegtie Tehniskie piedāvājumi atbilst Nolikuma 16. punktā un Tehniskajā specifikācijā norādītajām prasībām. 
24. Finanšu piedāvājuma vērtēšana
24.1.  Komisija vērtē vai Pretendentu Finanšu piedāvājumi atbilst Nolikuma 17. punkta un Finanšu piedāvājuma veidlapā norādītajām prasībām.
24.2.  Komisija pārbauda, vai Finanšu piedāvājumā nav aritmētiskās kļūdas, un nepieciešamības gadījumā labo tās. Par veikto labojumu Finanšu piedāvājumā Komisija informē Pretendentu, kura piedāvājumā ir labota aritmētiskā kļūda. Vērtējot Finanšu piedāvājumu, Pasūtītājs ņem vērā veiktos labojumus.
24.3.  Konstatējot nepamatoti lēta piedāvājuma pazīmes, Komisija veic pārbaudi nepamatoti lēta piedāvājuma identificēšanai. Šādā gadījumā Komisija rakstveidā pieprasa detalizētu paskaidrojumu par būtiskajiem piedāvājuma nosacījumiem, ievērojot PIL noteikto kārtību. Komisija izvērtē Pretendenta sniegto skaidrojumu un pieņem lēmumu par piedāvājuma noraidīšanu vai tālāku vērtēšanu.
25. Piedāvājuma izvēle
25.1.  No piedāvājumiem, kas atbilst visām prasībām, Komisija izvēlēsies saimnieciski visizdevīgāko piedāvājumu attiecīgajā iepirkuma daļā, ņemot vērā šādus vērtēšanas kritērijus:
	Nr.
p. k.
	Piedāvājuma vērtēšanas kritēriji
	Vērtēšana
	Maksimālais punktu skaits

	1.
	Cenas kritērijs (P)
	Punkti tiek aprēķināti pēc šādas formulas:
P = (Cmin/Cv) x 60, kur: 
P – pretendenta iegūtais punktu skaits cenas kritērijā;
Cmin – zemākā finanšu piedāvājumā norādītā cena starp visiem attiecīgās iepirkuma daļas pretendentu piedāvājumiem, kas atbilst Nolikuma prasībām;
Cv – vērtējamā pretendenta finanšu piedāvājumā norādītā cena.
	60

	2. 
	Psihologa sertifikācijas jomas un kvalifikācija (K)
	Punkti tiek piešķirti par pretendenta piesaistītā speciālista (psihologa) spēkā esošiem sertifikātiem noteiktās psiholoģijas darbības jomās atbilstoši Psihologu likumam.

Punkti tiek piešķirti pēc šādas prioritātes (secīgi no lielākā uz mazāko):
• Speciālistam ir derīgs psihologa sertifikāts juridiskajā psiholoģijā – 25 punkti;
• Speciālistam ir derīgs psihologa sertifikāts klīniskajā un veselības psiholoģijā – 10 punkti;
• Speciālistam ir derīgs psihologa sertifikāts konsultatīvajā psiholoģijā vai izglītības un skolu psiholoģijā – 5 punkti.

Piezīme: Punkti par šīm jomām tiek summēti, ja speciālists ir tiesiski sertificēts vairākās jomās un tas ir nepieciešams uzdevuma izpildei.
	40

	Maksimāli iespējamais kopējais punktu skaits
	Punktu summa (P + K)
	100



25.2. Katra Pretendenta iegūtie kopējie punkti attiecīgajā iepirkuma daļā tiek aprēķināti, summējot punktu skaitu, kas iegūti par katru Piedāvājuma izvērtēšanas kritēriju: kopā  (P)+(K). Piedāvājumu novērtējumi, tiek apkopoti kopējā vērtēšanas tabulā.
25.3. Iegūto punktu skaits tiek aprēķināts ar precizitāti 2 (divas) zīmes aiz komata.
25.4. Par saimnieciski visizdevīgāko piedāvājumu tiek atzīts piedāvājums, kurš ieguvis visaugstāko novērtējumu (vislielāko punktu skaitu) attiecīgajā iepirkuma daļā.
25.5. Ja pirms tam, kad Komisija pieņems lēmumu par iepirkuma līguma slēgšanas tiesību piešķiršanu, komisija konstatēs, ka vismaz divu Pretendentu piedāvājumi ir ieguvuši vienādu augstāko punktu skaitu, Komisija izvēlās tā Pretendenta piedāvājumu, kurš ieguvis lielāko punktu skaitu kritērijā “P”.
25.6. Komisija veic Pretendenta, kuram būtu piešķiramas līguma slēgšanas tiesības, atbilstības Starptautisko un Latvijas Republikas nacionālo sankciju likuma 11.1 panta pirmajā daļā noteikto Pretendentu izslēgšanas gadījumu pārbaudi. 
26. [bookmark: _Toc98249874]Komisija turpmāk piedāvājumu neizskata un attiecīgo Pretendentu izslēdz no turpmākās dalības konkrētajā iepirkuma daļā, ja:
26.1. piedāvājumu izvērtēšanas laikā Pretendents savu piedāvājumu atsauc vai maina; 
26.2. Pretendents nav iesniedzis pieprasīto informāciju un Komisija, ņemot vērā  tās rīcībā esošo informāciju, nevar izvērtēt Pretendenta piedāvājuma atbilstību;
26.3. piedāvājums neatbilst kādai iepirkuma Nolikumā noteiktajai prasībai.
V. IEPIRKUMA LĪGUMA SLĒGŠANA 
27. 3 (trīs) darba dienu laikā pēc lēmuma pieņemšanas visi Pretendenti rakstiski tiek informēti par pieņemto lēmumu.
28. Ar izraudzīto Pretendentu tiks slēgts iepirkuma līgums saskaņā ar Nolikumam pievienoto iepirkuma līguma projektu (Nolikuma 6. pielikums). Iepirkuma līgums var tikt precizēts, pamatojoties uz normatīvajiem aktiem, iepirkuma Nolikumu un iepirkuma uzvarētāja piedāvājumu. 
29. Pretendents, kurš atzīts par uzvarētāju, 10 dienu laikā pēc iepirkuma līguma projekta nosūtīšanas noslēdz iepirkuma līgumu, t.i., iesniedz parakstītu iepirkuma līgumu. Ja noteiktajā termiņā nav iesniegts parakstīts līgums, Komisija pieņem lēmumu slēgt iepirkuma līgumu, ar nākamo Pretendentu, kurš piedāvājis saimnieciski izdevīgāko piedāvājumu, vai pārtraukt attiecīgo iepirkuma daļu, neizvēloties nevienu piedāvājumu.
30. Pretendentam iebildumi par Nolikumam pievienotā iepirkuma līguma projekta nosacījumiem jāizsaka piedāvājumu sagatavošanas laikā, līdz piedāvājumu iesniegšanas termiņa beigām.
31. Ja izraudzītais Pretendents atsakās slēgt iepirkuma līgumu ar Pasūtītāju, Komisija pieņem lēmumu slēgt līgumu ar nākamo Pretendentu, kurš iesniedzis saimnieciski visizdevīgāko piedāvājumu, vai pārtraukt iepirkuma attiecīgo daļu, neizvēloties nevienu piedāvājumu. Ja pieņemts lēmums slēgt līgumu ar nākamo Pretendentu, kurš iesniedzis saimnieciski visizdevīgāko piedāvājumu, bet tas atsakās līgumu slēgt, Komisija pieņem lēmumu pārtraukt iepirkuma attiecīgo daļu, neizvēloties nevienu piedāvājumu.
32. Pasūtītājs ir tiesīgs pārtraukt iepirkuma daļu vai iepirkumu un neslēgt līgumu, ja tam ir objektīvs pamatojums. Pasūtītājs triju darbdienu laikā pēc tam, kad pieņemts lēmums pārtraukt iepirkumu, sagatavo un publicē publikāciju vadības sistēmā informāciju par iepirkuma pārtraukšanu, norādot lēmuma pieņemšanas datumu un pamatojumu.

VI. [bookmark: _Toc98249875] CITA INFORMĀCIJA UN NOTEIKUMI
33. Pasūtītājs apliecina, ka ievēros Pretendenta tiesības uz personas datu aizsardzību un apstrādi saskaņā ar spēkā esošajiem tiesību aktiem: Eiropas Parlamenta un padomes 2016. gada 27. aprīļa Regulu 2016/679 par fizisku personu aizsardzību attiecībā uz personas datu apstrādi un šādu datu brīvu apriti (Vispārīgā datu aizsardzības regula), un Latvijas Republikas normatīvajiem aktiem. Konfidencialitātes nosacījumus Pasūtītājs ievēros arī pēc pilnīgas līguma izpildes.
34. Citas saistības attiecībā uz iepirkuma norisi, kas nav atrunātas Nolikumā, nosakāmas saskaņā ar Latvijas Republikā spēkā esošiem normatīvajiem aktiem.
35. Nolikumam ir pievienoti 6 (seši) pielikumi, kas uzskatāmi par iepirkuma Nolikuma neatņemamu sastāvdaļu:
35.1.  1. pielikums – Pieteikums;
35.2.  2. pielikums – Tehniskā specifikācija / Tehniskais piedāvājums;
35.3.  3. pielikums - Finanšu piedāvājums; 
35.4.  4. pielikums – Pretendenta piesaistīto speciālistu saraksts;
35.5.  5. pielikums - Apakšuzņēmēju saraksts;
35.6.  6. pielikums – Līguma projekts.

